

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 015**

**Датум: 20. 09. 2024. године**

**Л А П О В О**

На основу чл. 31. ст. 1. и 2. Закона о локалној самоуправи („Сл. гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) и члана 72. Закона о локалним изборима ("Сл. гласник РС", бр. 14/2022 и 35/2024), члана 37. Статута општине Лапово („Службени гласник општине Лапово“, бр. 2/19), члана 179. и члана 180. став 7. Пословника о раду Скупштине Општине Лапово ( „Службени гласник општине Лапово“, бр. 5/19), Скупштина општине Лапово, на седници одржаној дана 20. септембра 2024. године, донела је

**О Д Л У К У**

**О ПОТВРЂИВАЊУ МАНДАТА ОДБОРНИКА СКУПШТИНЕ ОПШТИНЕ ЛАПОВО РАДИ ПОПУНЕ УПРАЖЊЕНИХ ОДБОРНИЧКИХ МЕСТА**

**Члан 1.**

Потврђује се мандат новом одборнику Скупштине општине Лапово, изабраном на изборима за одборнике Скупштине општине Лапово, одржаним дана 17. децембра 2024. године и то:

- са Изборне листе **„ИВИЦА ДАЧИЋ – ПРЕМИЈЕР СРБИЈЕ“**

|  |  |  |  |  |
| --- | --- | --- | --- | --- |
| Р.  бр. | Име и презиме | Датум рођења | Занимање | Пребивалиште и  адреса становања |
| **7**. | **Перица Радосављевић** | 1992. године | Фризер | Лапово,  Карађорђева број 359 |

**Члан 2.**

Мандат новоизабраном одборнику траје до истека четворогодишњег мандата овог сазива Скупштине општине Лапово.

**Члан 3.**

Против ове Одлуке подносилац проглашене изборне листе која је освојила мандате, одборник и кандидат за одборника на изборној листи са које је изабран нови одборник може поднети жалбу Вишем суду у Крагујевцу у року од седам дана од дана доношења Одлуке.

**Члан 4.**

Одлуку објавити у „Службеном гласнику општине Лапово“.

**ПРЕДСЕДНИЦА**

**Мирела Раденковић**

**О б р а з л о ж е њ е**

Правни основ за доношење ове Одлуке садржан је у члану 72. Закона о локалним изборима којим је прописано да мандат који престане одборнику пре него што истекне време на које је изабран изборна комисија решењем додељује првом наредном кандидату са исте изборне листе којем није био додељен мандат одборника у року од два дана од дана када је констатовано да је престао мандат, да мандат новог одборника почиње да тече од дана када му је скупштина потврдила мандат, као и да мандат новог одборника може трајати најдуже до истека времена на које је изабран одборник коме је престао мандат.

На основу члана 31. став 1. и 2. Закона о локалној самоуправи, одборницима је утврђено трајање мандата од 4 године, као и право на заштиту мандата, укључујући и судску заштиту, која се остварује сходном применом закона којим се уређује заштита изборног права у изборном поступку.

Општинска изборна комисија општине Лапово је, на седници одржаној дана 13. августа 2024. године, донела Решење о додели мандата одборнику ради попуне упражњеног одборничког места у Скупштини општине Лапово број 002397936 2024 08233 001 000 013 005 04 004 и издала Уверење о избору за одборника Перици Радосављевићу изабраног са изборне листе „ИВИЦА ДАЧИЋ – ПРЕМИЈЕР СРБИЈЕ“.

Одбор за административно-мандатна питања, на седници одржаноj дана 11. септембра 2024. године, утврдио је сагласност Решења о додели мандата одборника ради попуне упражњеног одборничког места у Скупштини општине Лапово и Уверења општинске изборне комисије о избору за одборника Скупштине општине Лапово и предложио је Скупштини општине Лапово да потврди мандат предложеном кандидату за одборника.

Члан 72. став 5. Закона о локалним изборима прописује да против одлуке скупштине донете у вези са потврђивањем мандата новог одборника подносилац проглашене изборне листе која је освојила мандате, одборник и кандидат за одборника на изборној листи са које је изабран нови одборник могу поднети жалбу вишем суду на чијем се подручју налази седиште скупштине у року од седам дана од дана доношења одлуке.

На основу наведеног, донета је одлука као у тексту.